**Activities and expenses covered with the Project Management and Implementation Grant**

Koordinátor intézmény

A koordinátor intézmény a projektvezetésre szánt összeget a projektvezető és a projektpénzügyes díjazására fordította.

A projektvezető feladatai voltak:

* Kapcsolattartás a partnerszervezetekkel
* A partnertalálkozók előkészítése és lebonyolítása, beszámolók írása
* A képzési tevékenységek szakmai és gyakorlati előkészítése, a lebonyolítás gyakorlati irányítása együttműködésben a házigazda szervezetekkel, beszámolók írása, értékelőlapok elkészítése és kitöltetése
* Előrehaladási és záróbeszámoló elkészítése
* Kapcsolattartás a nemzeti irodával
* A nemzetközi projektek terén tapasztalatlanabb partnerek számára tanácsadás
* A partnerszervezetek által vállalt feladatokhoz határidők kitűzése, a végrehajtás ellenőrzése

A projektpénzügyes feladatai voltak:

* A koordinátor intézmény projektpénzügyeinek irányítása és adminisztrációja
* A projekt teljes pénzügyi adminisztrációja
* Pénzügyi tanácsadás a nemzetközi projektek terén tapasztalatlanabb partnerek számára

A koordinátor intézmény feladata volt ezek mellett az általa delegált résztvevők kiválasztása és felkészítése a képzési tevékenységekre, valamint a házigazdai feladatok ellátása a náluk szervezett partnertalálkozók és képzési tevékenységek során. Az intézményen belüli disszeminációhoz megteremtették a feltételeket.

Dán partnerszervezetek

A dán partnerszervezetek a projektvezetésre szánt összeget a projektkoordinátorok díjazására és az általuk szervezett tanulmányutakkal és partnertalálkozóval kapcsolatos költségeikre fordították.

A dán partnerszervezetek projektkoordinátorainak feladata volt az intézmények és szakemberek kiválasztása és felkészítése a képzési tevékenységek lebonyolításához, kapcsolattartás a többi partnerintézménnyel és a koordinátor intézménnyel, a projektpénzügyek adminisztrációja, a tanulmányutak szakmai és gyakorlati előkészítése és lebonyolítása, és a házigazdai feladatok ellátása. Feladatuk volt továbbá a képzést végző szakemberek támogatása a képzési anyagok elkészítésében és eljuttatásában, felkészítésük a nemzetközi munkára.

Magyar és román partnerintézmények

A magyar és román partnerintézmények a projektvezetésre szánt összeget a résztvevők felkészítésére, az intézményen belüli és kívüli disszeminációra (pl. honlap), és az általuk szervezett találkozókkal, illetve képzési tevékenységekkel kapcsolatos házigazdai költségekre fordították.

A projektkoordinátorok feladata volt a többi partnerintézménnyel és a koordinátor intézménnyel való kapcsolattartás, a belső kommunikáció, a képzési tevékenységekben résztvevő kollégák kiválasztása és felkészítése, a partnerségben vállalt feladatok elvégzése, illetve azok koordinálása, a projektpénzügyek adminisztrációja, az intézményen belüli disszemináció megszervezése.

Valamennyi partner projektkoordinátorának feladata volt minden lehetőt megtenni annak érdekében, hogy a projekt eredményei, a tanulmányutakon és képzéseken szerzett új tudás minél hamarabb és minél hatékonyabban beépüljön az intézmények mindennapi munkájába. A projektkoordinátorok emellett segítették a projektvezetőt a projekttevékenységek problémamentes lebonyolításában, a képzési anyagok eljuttatásában a résztvevő kollégák felé, az utazások és külföldi tartózkodások gyakorlati és pénzügyi adminisztrációjában.